Սթիվ Ջոբս (ֆիլմ)

«Սթիվ Ջոբս» (անգլ.՝ Steve Jobs), կենսագրական դրամա, որի հիմքում ընկած է Apple ընկերության հիմնադիր Սթիվ Ջոբսի կյանքի պատմությունը։ Ֆիլմի ռեժիսորը Դեննի Բոյլն է, գլխավոր դերերում հանդես են եկել Մայքլ Ֆասեբենդերը և Քեյթ Ուինսլեթը։ Ֆիլմի սցենարը գրված է Ուոլթեր Այզեքսոնի «Սթիվ Ջոբս» համանուն գիրքի հիման վրա։ Ֆիլմի շնորհանդեսը տեղի է ունեցել 2015 թվականի սեպտեմբերի 5-ին Թելլուրայդում կայացող կինոփառատոնին։ Հյուսիսային Ամերիկայում լայնածավալ ցուցադրությունը տեղի է ունեցել 2015 թվականի հոկտեմբերի 23-ին, Մեծ Բրիտանիայում` նոյեմբերի 13-ին։ Ռուսաստանում պրեմիերան տեղի ունեցավ 2016 թվականի հունվարի 1-ին։


== Սյուժե ==
Ֆիլմի սյուժեն երեք է Apple կազմակերպության երեք հանգուցային ներկայացումների վրա, որոնց գագաթնակետը հանդիսացավ 1998 թվականը, երբ առաջին անգամ հանրությանը ցուցադրվեց iMac-ը։ Կինոֆիլմում ներկայացված է ապագա թվային հեղափոխության խորհրդանիշ` Apple կազմակերպության «ներքին խոհանոցը», ինչպես նաև հանճարեղ մարդու` Սթիվ Ջոբսի կյանքը։


== Դերերում ==


== Արտադրություն ==


=== Սցենար ===
Արոն Սորկինը նշում է, որ ֆիլմը կազմված է 30-րոպե տևողությամբ երեքական մասերից, որոնք ներառում են Սթիվ Ջոբսի կյանքի 60 տարիները։ Բոլոր տեսարանները պետք է ներկայացնեն այն բոլոր դրամատիկական անդրկուլիսյան իրադարձությունները, որոնք տեղի են ունեցել նախքան Apple-ի նոր արտադրանքի` Macintosh թողարկումը(1984 թվական. Macintosh թարմացված մոդելը լույս է տեսել 1988 թվականին, իսկ 1998 թվականին` iMac-ը)։ Այդ իրադարձությունները տեղի են ունենում միևնույն ժամանակահատվածում և «երկու հրապարակներ»-ում. առաջինը` ռեստորանում (որտեղ Ջոբսից հարցազրույց են վերցնում), երկրորդը` ավտոտնակում(որտեղ նա ստեղծում է իր ապրանքները),:
Ինչպես նաև սցենարիստը հայտնում է, որ ֆիլմում ուշադրությունը կենտրոնացված է Ջոբսի` Apple-ի համահիմնադիր Սթիվ Վոզնյակի, ընկերության նախկին գործադիր տնօրեն Ջոն Սքալլի, Ջոբսի դստեր` Լիզա Բրեննան-Ջոբսի և զարգացման թիմի աշխատակից Ջոաննա Հոֆֆմանի հետ ունեցած հարաբերությունների վրա։
Սցենարիստի խորհրդականը անձամբ Սթիվ Վոզնյակն է եղել։ Սակայն նա չէր պահանջում իրեն ցույց տալ սցենարի վերջնական տարբերակը` համարելով այդ խնդրանքը անվայել։
Դեննի Բոյլն այսպես է մեկնաբանում Սորկինի հետ աշխատանքի փորձը. «Չնայած Սորկինի համբավին` նրա հետ հետաքրքիր է համագործակցել։ Նա իրեն դերասանական կազմից բարձր չի դասում, անհրաժեշտության դեպքում պատրաստ է նույնիսկ փոփոխության ենթարկել սցենարը. եղել են նաև այդպիսի դեպքեր։ Ահարոնը պատրաստ է նրանց հետ աշխատել այնքան, մինչև չստանա այն արդյունքը, որն անհրաժեշտ է»։
Ինչպես նաև ռեժիսորը բացատրում է այս ծրագրի ընտրության իր մոտիվացիան. «Ես վերջացրել էի Դեյվ Էգերսի «Միջավայր» վեպի ընթերցանությունը, երբ ստացա սցենարը, և այն իմ մտքին նոր ուղղություն տվեց։ Ես սկսեցի մտածել շրջադարձային պահերի մասին, որը մենք հիմա ապրում ենք։ Իմ կարծիքով մենք թերագնահատում ենք, թե ինչպես են թեթևացնում մեր կյանքը տեխնոլոգիաներն ու նրանք, ովքեր ներմուծում են այն։ Նրանք բերում են ծաղկունք, և մենք պետք է դրանց մասին ֆիլմ նկարահանենք։ Տեխնոլոգիաները ավելի շատ են մեզ կառավարում, քան կառավարությունը։ Մենք նրանց չենք ընտրում, սակայն նրանք դարձել են մեր առաջնորդները։ Բացի այդ, Բոյլը նշում է, որ իր նոր ֆիլմը համարում է «գաղտնի տրիլոգիայի» մի մասը, որը սկսվում է «Սոցիալական ցանցեր» ֆիլմով»։
Այս ֆիլմի նկարահանումներից հրաժարվել են Լեոնարդո Դի Կապրիոն, Քրիստիան Բեյլը, Դեյվիդ Ֆինչերը Նատալի Պորտմանը և Sony Pictures կինոընկերությունը։


=== Նկարահանման գործընթաց ===
Rolling Stone ամսագրին տրված հարցազրույցի ժամանակ Դեննի Բոյլը պատմեց, որ նա օգտագործել է «թատրոնին բնորոշ երեք ակտից կազմված պատմվածքի կառույց։ Թող որ այդ մասերը անշարժ չլինեն, թող շարժվեն։ Առաջին գործողությունը նկարահանել ենք 16 միլիմետրանոց ժապավենի վրա, իսկ որպես սաունդթրեք ընտրել ենք այնպիսի երգ, որը միանգամից հիշեցում է առաջին անձնական համակարգիչների հնչողությունը։ Երկրորդ գործողությունում, որը նկարահանվել է 35 միլիմետրանոց ժապավենի վրա, ուրիշ երաժշտություն է և զգացողություններ. այն հիշեցնում է 1988 թվականին նկարահանված ավանդական ֆիլմ։ Իսկ վերջին տեսարանը մենք նկարահանել ենք Alexa թվային տեսախցիկով։ Հիմա մենք արտացոլում ենք թվային տեխնոլոգիաների անվերջանալի աշխարհը, որն էլ Ջոբսի երազանքն է եղել»։
Ահա ինչպես է ռեժիսորը մեկնաբանել ֆիլմը երեք մասերի բաժանելու գաղափարը. «Եթե դուք սահմանափակվում եք կարևոր պահերով, ապա մարդու մասին կարող եք պատմել ավելի շատ։ Սկիզբ, մեջտեղ, վերջ. ահա այն երեք գործողությունները, որոնք ի սկզբանե զետեղված է մեր մեջ։ Ես չեմ ասում, որ մեր երեք գործողությունները ներկայացնում են Ջոբսի կյանքի սկիզբը, միջին հատվածը կամ էլ վերջը։ Բայց այն մոտեցումը, որը Արոնը տվել է «գլխավոր հիթեր» անվանումը, թույլ է տալիս ամբողջությամբ ցուցադրելով` կենտրոնանալ մի քանիսի վրա»։ Բացի այդ, նա հայտարարեց, որ չէր ձգտում Մայքլ Ֆասբենդերին Ջոբսի կրկնօրինակը դարձնել. «Նկարահանումների ժամանակ մենք մի քանի կեղծամ ենք օգտագործել և փոքր-ինչ փոխել ենք աչքերի գույնը, քանի որ ցանկանում էինք, որպեսզի նա ունենար այն նույն աչքերի գույնը, ինչ Ջոբսի աղջկա` Լիզայի դերը մարմնավորող մնացած երեք դերասանուհիները։ Դուք պետք էր վերջինիս մեջ տեսնեիք Ջոբսի «շարունակությունը»։ Չենք օգտագործել կեղծ գրիմ։ Մայքլի մասին չի կարելի ասել «Ջոբսի նմանակ», բայց, այնուամենայնիվ, Ֆիլմի վերջում դուք կհամոզվեք, որ նրան հաջողվել է դառնալ Ջոբս»։
Բոյլը հիմնականում անդրադառնում է սցենարի «կոսմետիկ» փոփոխություններին, որոնք չնչին կերպով ազդում են տեղեկությունների ճշգրտության վրա.


=== Թրեյլեր և թիզեր ===
Մայիսի 17-ին, Universal Pictures կինոընկերությունը ներկայացրեց սպասվող ֆիլմի առաջին թիզեր-թրեյլերը։ Մեկ րոպե տևղությամբ հոլովակը տեղադրվեց YouTube-ում։ Այս հոլովակում երևում էր այն էպիզոդը, երբ Սթիվ Ջոբսը ծափահարությունների ներքո ներկայացնում է իր ընկերության արտադրանքը։ Հունիսին թողարկվեց ֆիլմի առաջին թրեյլերը, իսկ սեպտեմբերի 18-ին ներկայացվեց երկրորդը։


== Փոխազդեցություն ==


=== Սթիվ Վոզնյակ ===
2015 թվականի փետրվարին Սթիվ Վոզնյակը հայտարարեց, որ նախքան ֆիլմը նկարահանելն ինքը ֆիլմի մանրամասները մի քանի անգամ քննարկել է Սեթ Ռոգենի հետ, ինչպես նաև պատմում է, որ Ռոգենի մեկնաբանության և ֆիլմի այլ ասպեկտների վրա չի ազդել։ Վոզնյակը վստահեցնում էր, որ Ռոգենը գլուխ կհանի իր դերից։
Սակայն Վոզնյակը խոստովանեց, որ հուլիսի 1-ին ներկայացված ֆիլմի թրեյլերը իր մեջ հակադիր զգացողություններ է առաջացրել։ Ծրագրավորողին հիմնականում շփոթացրել էր, թե ինչպես է իր դերը կատարում Սեթ Ռոգենը։ «Ես այլ կերպ եմ խոսում։ Մյուս կողմից, չնայած ես չեմ ասել այն բառերը, որոնք հնչեցնում է Ռոգենը, բայց դրանց իմաստը, գոնե մասամբ, ճշմարտացի է։ Թրեյլերում զգացվում է ջոբսյան ոգին` չնայած որ չափազանցրած է»,-հայտարարում է Վոզնյակը։ Ինչպես նաև նշում է, որ ֆիմլի սցենարիստ Արոն Սորկինին խորհուրդ է տվել և ընթրել է իր դերը մարմնավորած Ռոգենի հետ, հավելեց նաև, որ սցենարիստին խնդրել է ցույց չտալ սցենարը։ 1970-ական թվականների համակարգչային հեղափոխության ռահվիրաներից մեկի խոսքերով, Վոզնյակը նմանատիպ խնդրանքները անվայել էր համարում և գիտակցում էր, որ այդպիսի ֆիլմերում «փաստացի ճշմարտությունը զվարճանքից հետո երկրորդ տեղում է»։ Ինչպես նաև Վոզնակին դուր չէր եկել, որ ֆիլմում անդրադարձ է կատարվել իր և Ջոբսի հակադրության թեմային, որը, ըստ Վոզնյակի, չէր էլ եղել։ «Ես երբեք ոչ մեկի չեմ մեղադրել գրաֆիկական ինտերֆեյսի գողության մեջ։ Եվ երբեք դիտողություն չեմ արել այն մասին, որ ինչ-որ մեկը գողացել է իմ մտահղացումները»,-բարկությամբ ասել է ծրագրավորողը։
Այնուամենայնիվ, ֆիլմի սևագրական տարբերակը դիտելուց հետո, ընկերության համահիմնադիրը դրական արտահայտվեց։ Նա նշեց, որ ի տարբերություն նախորդ ժապավենի, որտեղ գլխավոր դերը խաղում էր Էշթոն Կութչերը` Մայքլ Ֆասբենդերի դերակատարմամբ տեսարանները ավելի ճշմարտացի են։ «Ես դիտել եմ ֆիլմի սևագիր տարբերակը և զգացի, որ տեսնում եմ ոչ թե դերասաններին, այլ կենդանի մարդկանց` այդ թվում նաև Ջոբսին»,-մեկնաբանում է Վոզնյակը։


=== Սկանդալ Sony շուրջ ===
Sony Pictures կինոընկերության գործընկերների նամակագրության գողությունից հետո ֆիլմը դարձավ սկանդալի հիմնական մեղադրյալներից մեկը։ Ստուդիան մշակել էր կենսագրական ֆիլմ այն ակնկալիքներով, որ Սթիվ Ջոբսի դերակատարությունը կտրվի Քրիստիան Բեյլին, իսկ ռեժիսորը կլինի Դեյվիդ Ֆինչերը։ Երկու կինոընկերությունները` Sony Pictures և Universal Picture շահեցին նախագիծը։ Սակայն, այն բանից հետո, երբ Sony ընկերության ղեկավարների` ֆիլմի շուրջ վեճերը դարձան հանրության սեփականություն, պրոդյուսեր Սքոթ Ռուդինը պայմանագիր կնքեց Universal Pictures կինոընկերության հետ։


== Պարգևներ և անվանակարգեր ==


=== Պարգևներ ===


=== Անվանակարգեր ===


== Տես նաև ==
Սթիվ Ջոբս


== Նշումներ ==


== Ծանոթագրություններ ==


== Արտաքին հղումներ ==
«Սթիվ Ջոբս» Archived 2015-01-29 at the Wayback Machine. ֆիլմը ComingSoon.net կայքում
«Սթիվ Ջոբս (ֆիլմ)»(անգլ.) ֆիլմը Internet Movie Database կայքում
Ֆիլմի պաշտոնական թրեյլերը